**NÁJOMNÁ ZMLUVA**

**o prenájme priestorov kultúrneho domu v Patinciach**

**Prenajímateľ: OBEC PATINCE**

Lipová ul. 233/10

946 39 Patince

IČO: 00 306 631

DIČ: 2021035742

V zastúpení: Mgr. Rozália Tóthová - starosta obce

a

**Nájomca:**

uzatvárajú podľa § 663 a nasl. Občianskeho zákonníka túto nájomnú zmluvu:

**Čl. I**

**Predmet a účel zmluvy**

1. Predmetom nájomnej zmluvy je prenájom priestorov kultúrneho domu v Patinciach, Hlavná 48. Nájomca môže na základe tejto zmluvy usporiadať v priestoroch kultúrneho domu v Patinciach akciu: „Rodinná oslava“.

2. Obec Patince ako prenajímateľ prenajíma nájomcovi zariadenia kultúrneho domu v Patinciach na usporiadanie akcie „Rodinná oslava “ v nasledovnom rozsahu:

* sála veľká
* kuchyňa
* javisko
* vestibul
* sociálne zariadenia

**Čl. II**

**Termín prenájmu priestorov a účinnosť zmluvy**

1. Prenajímateľ na základe tejto zmluvy poskytne nájomcovi nebytové priestory dohodnuté v čl. I. tejto zmluvy na deň konania akcie: 14.12.2024

**Čl.III.**

**Cena prenájmu a podmienky úhrady**

1. Zmluvné strany sa dohodli na cene prenájmu za prenajaté priestory vo výške 40,- € (slovom štyridsať eur) za celú dobu prenájmu.

2. V cene je zahrnutá položka za prenájom nehnuteľného a hnuteľného majetku umiestneného v priestoroch kultúrneho domu, poplatky za vykurovanie, vodu a elektrickú energiu a vypožičanie riadu. V cene nie sú zahrnuté služby spojené s organizovaním podujatia (dodržanie bezpečnosti, požiarnej ochrany a usporiadanie samotnej akcie, rozmiestňovanie stolov a stoličiek, úprava javiska, upratovanie po podujatí a ostatné práce).

3. Zmluvné strany sa dohodli, že nájomné dohodnuté v bode 1. čl. III. tejto zmluvy nájomca uhradí v hotovosti do pokladne Obecného úradu v Patinciach po ukončení akcie v deň odovzdávania priestorov prenajímateľovi.

4. Za služby spojené s organizovaním podujatia (dodržanie bezpečnosti, požiarnej ochrany a usporiadanie samotnej akcie, rozmiestňovanie stolov a stoličiek, úprava javiska, dozor, upratovanie po podujatí a ostatné práce) zodpovedá, zabezpečuje a uhrádza organizátor na vlastné náklady.

**IV.**

**Podmienky prenájmu**

**Povinnosti prenajímateľa:**

1. Prenajímateľ sa na základe tejto zmluvy zaväzuje poskytnúť nájomcovi priestory dohodnuté v čl. I. tejto zmluvy v termíne dohodnutom v čl. II. tejto zmluvy.

**Povinnosti nájomcu:**

1. Nájomca je oprávnený využiť prenajaté priestory výhradne na účel dohodnutý v čl. I. tejto zmluvy.

2. Nájomca nie je oprávnený prenechať priestor do podnájmu tretím osobám.

3. Nájomca je povinný zabezpečiť a dodržiavať hygienické opatrenia Úradu verejného zdravotníctva Slovenskej republiky pri ohrození verejného zdravia.

4. Nájomca je povinný na vlastné náklady zabezpečiť pri organizácii podujatia všetky služby spojené s jeho uskutočnením: požiarny dozor, bezpečnostnú službu, usporiadateľskú službu, ako aj ostatných pracovníkov, ktorí sú potrební k realizácii podujatia (úprava javiska, rozmiestnenie stolov a stoličiek, upratovanie po podujatí a pod.) Nájomca v plnom rozsahu zodpovedá za technické zabezpečenie podujatia a taktiež za poriadok počas podujatia a pokoj v obci.

5. Nájomca je povinný si vysporiadať poplatky a záväzky za šírenie a reprodukovanie hudobnej produkcie autorských diel.

6. Nájomca je povinný zaobchádzať s majetkom prenajímateľa v prenajatých priestoroch tak, aby nedošlo k jeho poškodeniu a predmet prenájmu odovzdať prenajímateľovi bez závad a v pôvodnom stave po ukončení akcie, najneskôr však do 48 hodín od ukončenia akcie.

7. Nájomca je povinný uhradiť prenajímateľovi všetky škody vzniknuté na majetku, ktoré boli spísané pri ukončení prenájmu v protokole z fyzického prevzatia, a to ihneď pri spísaní protokolu z fyzického prevzatia predmetu nájmu.

8. Pri odovzdaní a spätnom prevzatí predmetu prenájmu bude spísaný protokol z fyzického odovzdania.

9. Nájomca zodpovedá za prenajaté priestory a majetok v plnej miere od prevzatia kľúčov od prenajatých priestorov až po ich vrátenie prenajímateľovi.

**V.**

**Záverečné ustanovenia**

1. Zmluva nadobúda platnosť dňom podpísania zmluvnými stranami a účinnosť dňom nasledujúcim po dni zverejnenia na webovom sídle obce Patince. Zmluvné strany sa podpísaním tejto zmluvy zaväzujú k jej plneniu vo všetkých bodoch.

2. Zmluvu je možné meniť iba písomnou formou, na základe vzájomnej dohody, pričom návrh na zmenu môže podať každá zo zmluvných strán.

3. Zmluva je spísaná vo dvoch rovnopisoch, jeden pre prenajímateľa a jeden pre nájomcu.

V Patinciach , dňa 13.12.2024

................................................. .................................................

Prenajímateľ - Obec Patince Nájomca